open-index/open-wikipedia-markdown huggingface dataset:
Բիյամբարե

300px|մինի|աջից|Բիյամբարե անտառ
**Բիյամբարե** (), լեռնային շրջան Բոսնիա և Հերցեգովինայում՝ հայտնի իր քարանձավներով։ Գտնվում է Իլիյաշ համայնքի հյուսիսարևելյան մասում՝ Նիշիչի և Կրիվաևիչի գյուղերի միջև։ Այնտեղ կարելի է հասնել Սարաևո-Օլովո մայրուղու միջոցով, որից առանձնանում դեպի լեռներ և Բիյամբարեի քարանձավներ տանող է ասֆալտե ճանապարհ։ Այս քարանձավների մեծ մասը բաց է այցելության համար։

Բիյամբարեն ճանաչվել է որպես հատուկ պահպանվող բնական տարածք (մակերեսը՝ 370.3 հա)։ Կատարվել է ենթակառուցվածքի վերակառուցում՝ կառուցվել են արահետներ, տեղադրվել են էլեկտրական լուսավորություն, տեղեկատվական վահանակներ և այլն։

Օպտիմալ բարձրությունը ծովի մակարդակից (միջինը մոտավորապես 950 մ), խիտ փշատերև անտառները, մարգագետինները, լճեր և անձավներ ունեցող երկու գետերը, ութ քարանձավները, քարքարոտ զանգվածները և մաքուր օդը հիանալի պայմաններ են ստեղծում լեռնագնացության, քարանձավագիտության, դահուկային սպորտի, դեղաբույսերի, սնկի հավաքման կամ պարզապես արշավների և էքսկուրսիաների համար։

Բիյամբարեի միջին մասը կարստային անկյունն է այնպիսի բնորոշ առանձնահատկություններով, ինչպես քարանձավները, կորսվող գետերը, ձագարաձեւ իջվածքները և ժայռային զանգվածները։ Ութ քարանձավները գտնվում են բավականին փոքր տարածքում, երեք մակերևույթների վրա։ Դրանցից ամենաճանաչվածը՝ միջին քարանձավը, երկար ժամանակ հաճախ են այցելում զբոսաշրջիկները։ Քարանձավն ունի 420 մ երկարություն (հիմնական մուտքը, չհաշված մասնաճյուղերը) և չորս տարածք՝ ստալակտիտներով և ստալագմիտներով։ Չորրորդ տարածքը ամենամեծն է (մոտ 60 մ տրամագծով և 15-30 մ բարձրությամբ)։ Այն նաև կոչվում է «համերգային դահլիճ»՝ ակուստիկ էֆեկտների պատճառով։ Վերին քարանձավը ամենահինն է։ Այն այնքան էլ գրավիչ չէ զբոսաշրջիկների համար, այնուամենայնիվ այնտեղից շրջապատի գեղեցիկ տեսարաններ են բացվում։ Ներքևի քարանձավը նույնպես բաց է այցելության համար։

## Ծանոթագրություններ

## Արտաքին հղումներ
* Bijambare Caves, Valley of Bosnian Pyramids and Bosna River Springs 

Կատեգորիա:Բոսնիա և Հերցեգովինայի աշխարհագրություն
Կատեգորիա:Բոսնիա և Հերցեգովինայի լեռներ
Վերջին լեռնանցք (ֆիլմ, 1971)

**Վերջին լեռնանցք** (), ադրբեջանական սև-սպիտակ ֆիլմ; Ռեժիսոր Քամիլ Ռուստեմբեկովի ֆիլմերից, որի գլխավոր դերերը մարմնավորում են Հասան Մամեդովը, Ադիլ Իսգենդերովը, Համլետ Խանըզադեն, Հասան Թուրաբովը, Շամսի Բադալբեկլին։ նկարահանվել է 1971 թվականին Ֆարման Քարիմզադեի համանուն գրքով։ Ֆիլմը պատմում է 1930-ական թվականների սկզբին Ադրբեջանի մի գյուղում ընթացող քաղաքացիական պատերազմի և խորհրդային կարգերի հաստատման մասին։

## Սյուժե
Ֆիլմը գործողությունները ծավալվում են քաղաքացիական պատերազմի մեջ ներգրավված Ադրբեջանում, 1930 թվականին։

## Դերերում

## Տես նաև
* Ադրբեջանական կինո

## Աղբյուրներ
* Азербайджанской ССР кинематография. Кино: Энциклопедический словарь / Гл. ред. С. И. Юткевич; Редкол.: Ю. С. Афанасьев, В. Е. Баскаков, И. В. Вайсфельд и др. — Москва: Советская энциклопедия, 1987. — стр. 13
* Кино: Энциклопедический словарь / Гл. ред. С. И. Юткевич; Редкол.: Ю. С. Афанасьев, В. Е. Баскаков, И. В. Вайсфельд и др. — Москва: Советская энциклопедия, 1987. — стр. 16.
* Xamis Muradov. Kinofabrikdən başlanan yol. Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 4.

## Ծանոթագրություններ

Կատեգորիա:1970-ականների ռուսերեն ֆիլմեր
Կատեգորիա:1971 ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Պատմական ֆիլմեր
Կատեգորիա:Ռազմական ֆիլմեր
Կատեգորիա:Սև-սպիտակ ֆիլմեր
Սոֆի Ժանժամբր Անդերսոն

**Սոֆի Ժանժամբր Անդերսոն** (;(),
անգլիացի նկարչուհի ֆրանսիական ոճով` մասնագիտացված կանանց և երեխաների դիմանկարների ժանրում։ Նրա աշխատանքները նախառաֆայելյանական ընդգծվածություն ունեն։

## Կենսագրություն
Սոֆին ծնվել է Փարիզում 1823 թվականին։ Նկարչուհու ծնողներն եղել են փարիզյան ճարտարապետ Շառլ Ժանժաբրը նրա անգլուհի կինը, որի աղջկական ազգանունը եղել է Յուբեր։ Նրանք ապրել են Փարիզում Սոֆիի կյանքի վաղ տարիներին, որտեղ նրա հայրը ծանոթ էր, մտավորականների, նկարիչների և դերասանների հետ, այնպիսինների, ինչպիսին էր Տալմա Ֆրանսուա Ժոզեֆը։ Հանգամանքները պահանջում են, որ ընտանիքը թողնի Փարիզը, և ապրի Ֆրանսիայի հեռու մի մարզում 1829 թվականից մինչև 1843 թվականը։

Տասնութ տարեկանում նրա մոտ ի հայտ եկավ հետաքրքրություն դեպի արվեստը, երբ նրա ապրած քաղաքը ժամանեց ճանապարհորդ դիմանկարիչը։ Նա ստացավ լավ տնային կրթություն, իսկ 1843 թվականին կրթվեց Շառլ Շտեյբենի մոտ։ Շուտով ընտանիքը տեղափոխվեց ԱՄՆ` փրկվելով  1848 թվականի հեղափոխությունից։ Սկզբում նրանք ապրեցին Ցինցինատիում` Օհայոում, հետո` Մանչեստրում` Պենսիլվանիայում, որտեղ Սոֆին ծանոթացավ անգլիացի նկարիչ Վոլտեր Անդերսոնի հետ և ամուսնացավ։

Սկզբում նա նկարում էր դիմանկարներ, կատարում նաև   Louis Prang & Co Միավորման համար արվող աշխատանքը գունավոր լիտոգրաֆիաներով։ 1854 թվականին Անդերսոնները տեղափոխվեցին Լոնդոն, որտեղ   Սոֆին ցուցադրեց իր աշխատանքները Գեղարվեստի թագավորական ակադեմիայում։ 1858 թվականին նրանք վերադարձան Նյու-Յորք, իսկ մոտ 1863 թվականին վերջնականապես հաստատվեցին Լոնդոնում։

Հաջորդ երեք տասնամյակի ընթացքում նրա նկարները ցուցադրվում են Գեղարվեստի թագավորական ակադեմիայում, Բրիտանական նկարիչների հանրությունում և մարզային շատ պատկերասրահներում։ Վաղ նկարները ընդգծված են բուսաբանական և ալլ մանրամասներով, որոնք բնորոշ են նախառաֆայելյան շրջանին։

## Պատկերասրահ

Պատկեր:Anderson Sophie The Time Of The Lilacs.jpg|Մանուշակների ժամանակը
Image:Anderson Sophie Portrait Of Young Girl.jpg|*«Երիտասարդ աղջկա դիմանկար»*
Image:Anderson Sophie Young Girl Fixing Her Hair.jpg|Հավաքված մազերով աղջիկը
Image:SophieAndersonBirdsong.jpg|Թռչնի երգը
Image:SophieAndersonTheHeadOfANymph.jpg|Հրեշտակի գլուխ

Image:SophieAnderson_TheTurtleDoveSmall.jpg|Սովորական աղավնի
Image:Anderson Sophie Shepherd Piper 1881.jpg|Հովիվը սրնգով (1881)
Image:SophieAndersonTakethefairfaceofWoman.jpg|Կնոջ դիմանկար
Image:Sophie_Anderson_Elaineor_(The_Lily_Maid_of_Astolat)_1870.jpg|Էլեյն, Գեղեցիկ կույսը Աստալոտից
Image:Anderson Sophie Christmas Time Heres The Gobbler.jpg|Ծննդյան տոն:Ահա և հնդկահավը
Image:Sophie Gengembre Anderson - Love in a Mist.jpg|Սերը մշուշում
Image:Anderson Sophie Ready For The Ball.jpg|Պատրաստ դիմակահանդեսի


## Ծանոթագրություններ

Կատեգորիա:Անգլիացի նկարչուհիներ
Կատեգորիա:Անգլիացի դիմանկարիչներ
Կատեգորիա:20-րդ դարի նկարչուհիներ
Կատեգորիա:Անգլիացի արվեստագետներ
Առաջինները

**«Առաջինները»** (), ռուսական դրամատիկական ֆիլմ՝ նկարահանված ռեժիսոր Դմիտրի Սուվորովի կողմից։

Ֆիլմի պրեմիերան կայացել է 2018 թվականի հունիսի 7-ին։

## Սյուժե
Ֆիլմը պատմում է ամուսիններ Վասիլի և Տատյանա Պրոնչիշչևների՝ Արկտիկայի բևեռային հետազոտողների հարաբերությունների և սխրանքի մասին Մեծ հյուսիսային արշավախմբի Լենա-Ենիսեյան ջոկատի կազմում։

## Դերերում
* Նաիլ Աբդրախմանով – Վասիլիյ Պրոնչիշչև 
* Ալինա Լանինա – Տատյանա Ֆեոդորովնա Պրոնչիշչևա 
* Եվգենի Տկաչուկ – Սեմյոն Չելյուսկին 
* Վասիլի Բորիսով – Եգորով, գարդեմարին
* Վալերի Բարինով – Վիտուս Բերինգ
* Դանիլա Յակուշև – բոցման
* Եգոր Տիմցունիկ 
* Սերգեյ Ռոստ – Ֆարվարսոն
* Դմիտրի Նիկուլին 
* Սերգեյ Տերեշչենկո
* Ալեքսանդր Դյաչենկո – *[[Պետրոս I]]*
* Վալենտինա Բորտովիկ – *Եկատիրինա I*
* Թամարա Օբուտովա

## Նկարահանող խումբ
* Պրոդյուսերներ՝ Յուրի Օբուխով, Ալեքսեյ Ռյազանցև 
* Բեմադրող ռեժիսոր՝ Դմիտրի Սուվորով
* Սցենարի հեղինակներ՝ Անաստասիա Իստոմինա, Սերգեյ Մուրատովի և Վասիլի Բլեդնովի մասնակցությամբ (Վլադիմիր Ֆեոդորովի «Մարիայի համաստեղությունը» պիեսի հիման վրա)
* Բեմադրող օպերատոր՝ Գրիգորի Ռուդակով, Սերգեյ Կուլիշենկոյի մասնակցությամբ  
* Կոմպոզիտոր՝ Ալեքսեյ Շելիգին  
* Նկարիչներ՝ Սերգեյ Ժակուլին, Սերգեյ Ավստրիևսկիխ և Միխայիլ Եգորով  
* Մոնտաժող՝ Մարիա Սերգեենկովա 
* Երկրորդ ռեժիսորներ՝ Պյոտր Պրյախին, Մաքսիմ Անտիպով  Խմբագիր՝ Վիկտոր Սմոկտի

## Ստեղծողներ
* Ֆիլմը հիմնված է «Մարիայի համաստեղությունը» պիեսի վրա, որը Յակուտսկում բեմադրվել է Վլադիմիր Ֆեոդորովի համանուն ստեղծագործության հիման վրա։ 
* Հատուկ նկարի համար Պետրոզավոդսկի «Վարյագ» նավաշինարանում կառուցվել է «Якуцкъ» առագաստային թիանավի կրկնօրինակը, որը գտնվում էր Հյուսիսային մեծ արշավախմբի ջոկատում, ունեցել է 20 մետր երկարություն և 5 մետր լայնություն, մոտ 20 տոննա ջրծավալ։ 
* Ֆիլմի նկարահանումներն անցկացվել են Սանկտ Պետերբուրգում, Մոսկվայում, Յակուտսկում, Պետրոզավոդսկում, Սորտավալայում և Ռիեկկալանսաարի կղզում։

## Արտադրություն
Ֆիլմի վրա աշխատել են «Կարո Փրոդաքշն», «Սախա ֆիլմ», «Լենֆիլմ» և «Կարո վարձույթ» կինոընկերությունները։ Սցենարն ընտրվել էր փորձագիտական հանձնաժողովի կողմից և ստացել է դրամաշնորհ Մշակույթի նախարարությունից։ Ֆինանսավորմամբ զբաղվել են Ռուսական աշխարհագրական միությունը և Յակուտիան։ Նախագծին աջակցել է Սախայի Հանրապետության ղեկավար Եգոր Բորիսովը։

## Ծանոթագրություններ

Կատեգորիա:2010-ականների ռուսերեն ֆիլմեր
Կատեգորիա:2018 ֆիլմեր
Կատեգորիա:Ռուսական դրամա ֆիլմեր
Մյասնիկովի շրջանի պատմաազգագրական թանգարան

*  
**Մյասնիկովի շրջանի պատմաազգագրական թանգարան** (), թանգարան Ռուսաստանի Ռոստովի մարզի Մյասնիկովի շրջանի Չալթր գյուղում։

*Թանգարանի հասցեն՝* Ռոստովի մարզ, Մյասնիկովի շրջան, գյուղ Չալթր, Լենինի փողոց, 34։

## Պատմություն և նկարագրություն
Մյասնիկովի շրջանի պատմաազգագրական թանգարանը բացվել է Ռոստովի մարզի Մյասնիկովի շրջանի Չալթր գյուղում 1992 թվականի ապրիլի 24-ին՝ Օսմանյան կայսրությունում Հայոց ցեղասպանության զոհերի հիշատակի օրը։

Թանգարանն ունի Ղրիմ թերակղզուց դեպի Դոն հայերի վերաբնակեցմանը, Դոնի հողում հայերի կյանքին նվիրված մշտական ցուցադրություն։ Թանգարանում ներկայացված են պատմության և ազգագրության վերաբերյալ նյութեր, որոնք ներառում են տնային հին պարագաներ, աշխատանքային գործիքներ, 18-րդ դարի վերջի - 20-րդ դարի սկզբի դեկորատիվ և կիրառական արվեստի նմուշներ։ Այստեղ ներկայացված են նաև Ղրիմից վերաբնակեցվելու ժամանակ հայերի բերած կենցաղային իրերը։ Թանգարանի բացօթյա տարածքում տեղադրված է հայկական բակային վառարան։

Թանգարանում հավաքված են շատ պատմական լուսանկարներ, այստեղ պահվում են արժեքավոր պատմական փաստաթղթեր և ձեռագրեր։ Թանգարանում ցուցադրվում են նաև տեղացի նկարիչների ստեղծած կտավները։ Թանգարանի ցուցասրահներում անցկացվում են ժամանակավոր թեմատիկ ցուցահանդեսներ՝ նվիրված Մյասնիկովի շրջանը նացիստական զավթիչներից ազատագրելու օրվան, 1915 թվականի Հայոց ցեղասպանության զոհերի հիշատակի օրվան, Հաղթանակի օրվան և այլն։

Թանգարանն ուշադրություն է դարձնում հայերի սերունդների կողմից մշակված հարստության՝ ժողովրդական ավանդույթների և բանահյուսության օգտագործմանը։ Դպրոցականների համար այստեղ անցկացվում են ազգային տոներ, խաղեր և մրցույթներ։

Թանգարանի աշխատակիցները կարդում են դասախոսություններ հայ մշակույթի և պատմության վերաբերյալ. «Հայկական սուրբ գիրը», որը նվիրված է հայոց այբուբենի ստեղծմանը, «Ցեղասպանությունը մարդկության դեմ հանցագործություն է» և այլն։

2011 թվականին թանգարան է այցելել ՀՀ վարչապետ Տիգրան Սարգսյանը։ Ռուս-հայկական բարեկամության նոր ցուցահանդեսի ձևավորման համար թանգարանին են հանձնվել պատմաազգագրական թանգարանի առարկաներից՝ ազգային հագուստ, կենցաղային իրեր, գյուղատնտեսական գործիքներ։

Ներկայում պատմաազգագրական թանգարանին կից գործում են Ռափայել Պատկանյանի անվան գրական ստուդիան և «Ծաղկեպունջ» ֆոլկլորային խումբը։ Գրական ստուդիան հիմնադրել է բանաստեղծ-գավառագետ Ղևոնդ Քրիստոստուրյանը։

## Աղբյուրներ
* Մյասնիկովի շրջանի պատմաազգագրական թանգարան 
* Մյասնիկովի շրջանի պատմաազգագրական թանգարան 

Կատեգորիա:Ռոստովի մարզի Մյասնիկովի շրջան
Կատեգորիա:Ռոստովի մարզի թանգարաններ
Կատեգորիա:1992 հիմնադրումներ Ռուսաստանում
Կատեգորիա:Հայերը Կրասնոդարի երկրամասում
Կատեգորիա:1992 հիմնադրված թանգարաններ
Ֆանֆան վարդակակաչ (ֆիլմ, 1952)

**Ֆանֆան վարդակակաչ** (ֆրանս.՝ Fanfan La Tulipe), թիկնոցի և սուսերի ժանրին պատկանող ֆրանսիական գեղարվեստական կինոնկար, որը նկարահանվել է 1952 թվականին՝ Քրիստիան-Ժակի կողմից։

## Սյուժե
Ֆիլմի գործողություններն ընթանում են 18-րդ դարի Ֆրանսիայում։ Գահին բազմած է Լյուդովիկոս XV թագավորը։ Ֆրանսիան մշտապես պատերազմների մեջ է։ Թագավորը նկատում է, որ հավասար հաշվի համար իրեն պակասում է 38 զինվոր։ Ողջ Ֆրանսիայով մեկ հայտարարվում է զինվորներ հավաքագրելու գործընթաց։ Ֆանֆանը խուսափելով իրեն հրապուրած աղջկա ծնողների հետապնդումից, անդամագրվում է բանակին։ Գնչուհին նրան գուշակում է, որ ամուսնանալու է արքայադստեր հետ։ Պարզվում է, որ գնչուհին Ադելինան է, գայթակղությամբ նոր զորակոչիկներ հավաքագրողի դուստրը։ Հասկանալով, որ դա ծուղակ է, այնուամենայնիվ Ֆանֆանը չի նահանջում իր երազանքից և կանգնում է թագավորական դրոշի ներքո։ Դեպի զորագունդ ուղևորվելու ճանապարհին, նա ավազակների հարձակումից փրկում է Մարքիզուհի դե Պոմպադուրին ու արքայադստերը և ի նշան երախտագիտության, ստանում է վարդակակաչի տեսքով կրծքազարդ։

## Դերասանական կազմ

## Նկարահանող խումբ

## Մրցանակներ
* 1952 թվականին արժանացել է Կաննի կինոփառատոնի մրցանակին՝ լավագույն ռեժիսուրայի համար (Քրիստիան-Ժակ)։
* 1952 թվականին արժանացել է Բեռլինի կինոփառատոնի «Արծաթե արջ» մրցանակին։

## Ծանոթագրություններ

Կատեգորիա:1950-ականների ֆրանսիական ֆիլմեր
Կատեգորիա:1952 ֆիլմեր
Կատեգորիա:EuropaCorp ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Իտալական արկածային ֆիլմեր
Կատեգորիա:Իտալական պատմական ֆիլմեր
Կատեգորիա:Ֆիլմեր, որոնց գործողությունները տեղի են ունենում 1760-ականներին
Կատեգորիա:Ֆրանսերեն ֆիլմեր
Կատեգորիա:Ֆրանսիական արկածային ֆիլմեր
Կատեգորիա:Ֆրանսիական կինոկատակերգություններ
Կատեգորիա:Ֆրանսիական պատմական ֆիլմեր
Կատեգորիա:Ֆրանսիական ֆիլմեր
Կատեգորիա:1950-ականների ֆրանսերեն ֆիլմեր
Էրիկ Սաբո

**Էրիկ Սաբո** (, ),  սլովակ ֆուտբոլիստ, «Բեյտար» ակումբի և Սլովակիայի ֆուտբոլի ազգային հավաքականի կիսապաշտպան։

## Կարերիա
### Ակումբային
Էրիկն սկսել է ֆուտբոլով զբաղվել իր հայրենի քաղաքի «Շուրովցե» ակումբում։ Շուտով տեղափոխվել է «Սպարտակ» ակումբի պատանեկական թիմ։

2011 թվականի փետրվարի 25-ին կիսապաշտպանը իր նորամուտն է նշել Սլովակիայի առաջնությունում` «Սլովան» ակումբի դեմ խաղի ժամանակ փոխարինման դուրս գալով։ 2011 թվականի հունիսի 30-ին Էրիկը իր առաջին խաղն է անցկացրել եվրոգավաթում` մասնակցելով չեռնոգորյան «Զետա» ակումբի հետ հանդիպմանը։

2011/12 խաղաշրջանը Սաբոն վարձավճարով անց է կացրել Միյավա քաղաքի «Սպարտակ» ակումբում` ստանալով պարբերաբար խաղալու պրակտիկա։ Այս ակումբը հաղթել է Սլովակիայի առաջին լիգան։ Վերադառնալով Տրնավա` Էրիկն սկսել է պարբերակար ընդգրկվել «Սպարտակի» մեկնարկային կազմում։ Երկու խաղաշրջան անընդմեջ (2013/14, 2014/15) Էրիկը դարձել է իր ակումբի լավագույն ռմբարկուն` համապատասխանաբար յուրաքանչյուր մրցաշրջանում 10 և 11 անգամ գոլ խփելով։

2015 թվականի օգոստոսին հայտարարվել է կիսապաշտպանի` հունական ՊԱՕԿ ֆուտբոլային ակումբ տեղափոխվելու մասին։ Օգոստոսի 23-ին Սաբոն իր նորամուտն է նշել նոր ակումբում։

### Հավաքականում
Էրիկը հանդես է եկել Սլովակիայի երիտասարդական հավաքականի կազմում։ 2014 թվականի մայիսի 23-ին իր նորամուտն է նշել Սլովակիայի ֆուտբոլի ազգային հավաքականում` մասնակցելով Չեռնոգորիայի ֆուտբոլի ազգային հավաքականի դեմ ընկերական խաղին։ Սաբոն նաև մասնակցել է ՈՒԵՖԱ Եվրո 2016-ի ընտրական փուլի որակավորման երկու խաղերի։

## Ծանոթագրություններ

## Արտաքին հղումներ
* 
* 
* 

Կատեգորիա:Թուրքական Սուպերլիգայի ֆուտբոլիստներ
Կատեգորիա:Սլովակ ֆուտբոլիստներ
Կատեգորիա:Սլովակիայի ֆուտբոլի ազգային հավաքական
Կատեգորիա:Տղամարդկանց ֆուտբոլի կիսապաշտպաններ
Կարեն Դուրինյան

**Կարեն Վաղինակի Դուրինյան** (մարտի 3, 1970, Կապան, Սյունիքի մարզ, ՀԽՍՀ-ապրիլի 25, 1992, Կապան, Սյունիքի մարզ, Հայաստան), Արցախյան ազատամարտի առաջին զոհերից։

## Կենսագրություն
Կարեն Դուրինյանը ծնվել է 1970 թվականին։ 1987 թվականին ավարտել է Կապանի թիվ 2  միջնակարգ դպրոցը։ Սովորել է Կապանի գեղարվեստի դպրոցում։ Մանկական տարիներից շատ էր սիրում ստեղծագործել, մեծ ձգտում ուներ ուսման։ Սակայն գրչին ու վրձնին փոխարինեց զենքը։

Ծառայել է խորհրդային բանակում, այնուհետև՝ կամավոր ընդգրկվել Հայաստանի Հանրապետության Ներքին գործերի հատուկ գնդի Կապանի վաշտում և 1992 թվականին քաղաքի արվարձանում զոհվել զրահամեքենայի մեջ՝ ուղիղ նշանառության թշնամու կրակից։

Կարենի շիրիմն ամփոփված է Բաղաբուրջի հուշահամալիրում՝ իր մարտական ընկերների կողքին։
1992 թվականին հետմահու լույս է տեսել Կարեն Դուրինյանի բանաստեղծությունների ժողովածուն՝ «Անավարտ երգ» խորագրով։

Պարգևատրվել է Արիության շքանշանով։

## Ծանոթագրություններ

## Աղբյուրներ
*Կարեն Դուրինյան «Անավարտ երգ», էջ 2
*Արտեմ Վարդանյան «Գիրք անմահաց», էջ 13

Կատեգորիա:1970 ծնունդներ
Կատեգորիա:1992 մահեր
Կատեգորիա:Կապան քաղաքում ծնվածներ
Ալեքսանդր Կալինին

**Ալեքսանդր Դմիտրիևիչ Կալինին** (), ռուս ֆուտբոլիստ և մարզիչ։

## Կարիերա
### Խաղացողի
Յարոսլավլի ֆուտբոլային դպրոցի սան է։ 1992 թվականին «Շիննիկ» ակումբի կազմում մասնակցել է 1 հանդիպման (հոկտեմբերի 25-ին Կամիշինում խաղացել է «Տեքստիլշչիկ» ակումբի դեմ, 1:3) Ռուսաստանի առաջին առաջնության Պրեմիեր լիգայում։ Դրանից հետո 14 տարի հանդես է եկել Երկրորդ դիվիզիոնի տարբեր թիմերում։

### Մարզչական
Ֆուտբոլիստի կարիերան ավարտելուց հետո Կալինինն սկսել է զբաղվել մարզչական գործունեությամբ։ 2008 թվականին եղել է «Շիննիկ» ակումբի մարզիչ ֆիզիկական պատրաստությունների գծով։ Ապա մի քանի տարի օգնել է իր նախկին խաղընկեր Գալիմջան Խայրուլինին Յարոսլավլի ակումբի երկրորդ կազմում։ Որոշ ժամանակ աշխատել է «Շիննիկի» երիտասարդական թիմը։ 2012 թվականին Ալեքսանդր Կալինինը երկու անգամ ընդգրկվել է «Շիննիկ» ակումբի մարզչական շտաբում՝ Յարոսլավլում և Թուրքիայում անցկացված հավաքների ժամանակ։

2013 թվականի հունվարից 2015 թվականը եղել է Օրեխովո-Զուևոյի «Զնամյա Տրուդա» ակումբի ավագ մարզիչ, ուր նրան հրավիրել էր ակումբի գլխավոր մարզիչ նշանակված Խայրուլինը։ 2015 թվականին երկու մարզիչներն էլ աշխատել են Կոստրոմայի «Սպարտակ» ակումբում։ 2017 թվականի մարտի դրությամբ՝ Ալեքսանդր Կալինինը եղել է ЦПЮФ 
ակումբի տնօրենի տեղակալ մարզական աշխատանքի գծով։

## Ծանոթագրություններ

## Արտաքին հղումներ
* 
* Ալեքսանդր Կալինինի կենսագրությունը «Զնամյա Տրուդա» ակումբի կայքում

Կատեգորիա:Ռուս ֆուտբոլիստներ
Կատեգորիա:Ռուս ֆուտբոլային մարզիչներ
Իլյա Ժիգուլյով

**Իլյա Կոստանտինովիչ Ժիգուլյով** (), ռուս ֆուտբոլիստ, «Կրասնոդար» ակումբի կիսապաշտպան, վարձավճարային հիմունքներով հանդես է գալիս Եկատերինբուրգի «Ուրալ» ակումբում։

## Կենսագրություն
«Կրասնոդար» ֆուտբոլային ակումբի ակադեմիայի առաջին հավաքի սան է (2009 թվական)։ 2012 թվականից խաղացել է երիտասարդական թիմում՝ անցկացնելով 53 խաղ և խփելով 4 գոլ։ 2013/14 և 2015/16 մրցաշրջաններում ՖԱԼ առաջնությունում անցկացրել է 56 խաղ և խփել 7 գոլ «Կրասնոդար-2» ակումբի կազմում։ 2017 թվականի հունվար-փետրվարին անցկացրել է երկու հավաք «Կրասնոդար» ակումբի հիմնական կազմի հետ, խփել 2 գոլ չորս ընկերական խաղերերում և փետրվարի 13-ին կնքել է պայմանագիր մինչև 2021 թվականի դեկտեմբերի 31-ը։ «Կրասնոդար» ակումբի կազմում իր նորամուտը նշել է փետրվարի 28-ին՝ փոխարինման դուրս գալով Ռուսաստանի գավաթի խաղարկության 1/4 եզրափակչի՝ «Ուրալ» ակումբի դեմ խաղի 71-րդ րոպեին։ Մարտի 5-ին կատարել է իր նորամուտը Պրեմիեր լիգայում՝ մոսկովյան «Սպարտակ» ակումբի դեմ խաղի 30-րդ րոպեին փոխարինելով Յուրի Գազինսուն։ 2017 թվականի մարտի 9-ին ընդգրկվել է ոիմի հիմնական կազմում՝ մասնակցելովԵվրոպայի Լիգայի 1/8 եզրափակչի առաջին խաղին ընդդեմ իսպանական «Սելտա» ակումբի։

2016 թվականի ամռանը վարձավճարով տեղափոխվել է մոլդովական «Միլսամի» ակումբ, որի կազմում 12 խաղի ընթացքում խփել է երեք գոլ։ 2018 թվականի փետրվարի 9-ին վարձավճարով տեղափոխվել է «Տոսնո» ակումբ մինչև մրցաշրջանի ավարտը։ Նոր թիմում իր նորամուտը նշել է փետրվարի 28-ին՝ Ռուսաստանի գավաթի խաղարկության 1/4 եզրափակչի՝ «Լուչ Էներգիա» ակումբի հետ հանդիպման ընթացքում խաղադաշտ դուրս գալով թիմի մեկնարկային կազմում։ «Կրասնոդարի» հիմնական կազմում երկու խաղ անցկացնելուց հետո՝ 2018 թվականի օգոստոսի 30-ին, վարձավճարով տեղափոխվել է Եկատերինբուրգի «Ուրալ» ակումբ։

## Ձեռքբերումներ
;«Տոսնո»
* Ռուսաստանի գավաթի դափնեկիր – 2017/2018

## Ակումբային վիճակագրություն

## Ծանոթագրություններ

Կատեգորիա:Կրասնոդարի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ուրալի ֆուտբոլիստներ
Холостяк (ալբոմ)

**Холостяк**, ռուս երգիչ Եգոր Կրիդի դեբյուտային ստուդիական ալբոմը, որը թողարկվել է 2015 թվականի ապրիլի 2-ին Black Star լեյբլի կողմից։ Ալբոմի թողարկումից առաջ Եգոր Կրիդը հասցրել է թողարկել մի քանի սինգլներ և ստացել ռուսական երաժշտական մամուլի ուշադրությունը, որում նրան անվանում էին ռուսական Ջասթին Թիմբերլեյք։

Ալբոմի ստեղծման համար թողարկվել է հինգ սինգլ, որոնցից առավել մեծ հաջողության է հասել «Самая самая» երգը, որը 2015 թվականի գարնանը հասել է ռուսական Top Radio Hits չարթում երկրորդ հորիզոնականին, 2015 թվականի ամփոփիչ ռադիոչարթերում՝ 11-րդ տեղը և 2015 թվականի արդյունքներով ներառվել է ռուսական iTunes-ում ամենավաճառվող երգերի ցանկում՝ դրանում զբաղեցնելով 8-րդ տեղը։ «Невеста» սինգլը հասել է Tophit ընդհանուր ռադիոչարթերի 5-րդ հորիզոնականին և տարվա արդյունքներով զբաղեցրել 42-րդ տեղը։

Ալբոմը երրորդ տեղում է հայտնվել iTunes Top 10 Albums ռուսական հիթ-շքերթում, երկու շաբաթ անց զբաղեցնելով 5-րդ տեղը, իսկ երեք շաբաթ անց 8-րդ հորիզոնականը։

## Ձայնագրման մասնակիցներ
* Եգոր Կրիդ՝ ալբոմի արտիստ, համապրոդյուսեր, խոսքերի հեղինակ, երաժշտության հեղինակ (թրեքներ՝ 1, 2, 3, 4, 6-ից 11-ը)
* Պավել Մուրաշով՝ պրոդյուսեր (թրեքներ՝ 1, 6, 7, 10, 11)
* Տիմատի՝ գլխավոր պրոդյուսեր
*Մոտ՝ հրավիրված արտիստ, վոկալ (թրեք 6)

## Երգերի ցանկ

## Չարթեր

## Ծանոթագրություններ

Կատեգորիա:2015 ալբոմներ
Մորմ սև

**Մորմ սև** (), մորմազգիների ընտանիքին պատկանող դեղաբույս։

## Նկարագրություն
10-70 սմ բարձրությամբ, թունավոր միամյա խոտաբույս է։ Հաճախ պարզ խոզաններով կամ երկար գեղձային մազիկներով ծածկված կողավոր ցողունը ուղիղ է։ Ձվաձև-ռոմբաձև, սրածայր, ամբողջաեզր տերևները կոթունավոր են։ Կիսահովանոցներում հավաքված, փոքր բաժակով, կարճ խողովակ ունեցող սպիտակ պսակով, հինգ առէջներով, հնգանդամ ծաղիկները համեմատաբար փոքր են։ Երկբույն, բազմասերմ, գնդաձև, սև հատապտուղները երբեմն կանաչ են։

## Տարածվածություն
Աճում է աղբավայրերում, այգիներում, թփուտներում և բանջարանոցներում։ Հանդիպում է Տավուշի, Արարատի, Սյունիքի մարզերում և Երևանում։

## Նշանակություն
Բուժական նպատակներով օգտագործում են երիտասարդ տերևներով ընձյուղները և պտուղները։ Որպես խորխաբեր և միզամուղ միջոց կիրառում են ծաղիկների թուրմը։ Թարմ տերևներն ու պտուղները խառնած բուսական յուղի հետ դնում են թարախային վերքերի վրա։

## Ծանոթագրություններ

Կատեգորիա:Դեղաբույսեր
Կատեգորիա:Ծածկասերմեր
Կատեգորիա:Մորմազգիներ
Կատեգորիա:Թունավոր բույսեր
Կատեգորիա:Միամյա բույսեր
Կատեգորիա:Խոտաբույսեր
Կատեգորիա:1753 թվականին նկարագրված բույսեր
Գորկու փողոց (Ալուշտա)

**Գորկու փողոց** (), փողոց Ղրիմի Ալուշտա քաղաքում։ Անվանվել է պրոլետարական հայտնի գրող Ալեքսեյ Մաքսիմովիչ Գորկու պատվին։ Սկիզբ է առնում Լենինի և առափնյա փողոցների շրջանաձև հանգույցից և ավարտվում Օկտյաբրսկայա և Սիմֆերոպոլի փողոցների և Յալթայի խճուղու հանգույցում՝ ավտոկայանի մոտակայքում։ Երկարությունը 1100 մետր է։

## Նկարագրություն
Ալուշտա քաղաքի Գորկու փողոցը գտնվում է հանգստավայրի կենտրոնական մասում։ Այն սկիզբ է առնում Սև ծովի ափից և ավարտվում Ալուշտայի ավտոկայանի մոտակայքում։ Փողոցով երթևեկում է հասարակական տրանսպորտը, այնտեղ կա նաև տրոլեյբուսային կայան։ Փողոցը տանում է ուղիղ դեպի ծովափ և շատ գեղեցիկ է, քանի որ ճանապարհային շրջանաձև հանգույցի մոտ զարդարված է «Ծովաձիուկ» քանդակով և շատրվանով։ Բանուկ փողոց է, որտեղ հանդիպում են հետաքրքրաշարժ տեսարժանություններ՝ ակվարիումը, «Փոքրապատկեր Ղրիմը» զբոսայգին և կինոթատրոնը։

Գորկու փողոցը հատվում է Բագլիկովի, Սարանչովի, Շկոլնայա փողոցների և Գվարդեյսկի նրբանցքի հետ։ Փողոցում կա համարակալված 110 շինություն։ Երկարությունը 1,1 կիլոմետր է։

Գորկու փողոցի փոստային դասիչն է՝ 298500։

Փողոցն անվանվել է ռուս խորհրդային գրող, սոցիալիստական ռեալիզմ գրական ուղղության հիմնադիր և քաղաքական ակտիվիստ, ԽՍՀՄ գրողների միությունը ստեղծելու նախաձեռնող և նրա վարչության առաջին նախագահ Ալեքսեյ Մաքսիմովիչ Գորկու (1868-1936) պատվին։ Գորկին հինգ անգամ ներկայացվել է գրականության Նոբելյան մրցանակի (1918, 1923, երկու անգամ՝ 1928, 1933 թվականներին)։

## Պատկերասրահ

Kenesa_in_Alushta.jpg|«Փոքրապատկեր Ղրիմը» զբոսայգու ցուցանմուշներից մեկը՝ Սիմֆերոպոլի կարաիմական կենասայի մանրակերտը
2014. Алушта 129.jpg|ակվարիումը


## Ծանոթագրություններ

## Աղբյուրներ
*Улица Горького в Алуште
*Подробная карта Улица Горького, город Алушта со спутника с номерами домов, индекс и маршруты, Яндекс, Гугл карты 

## Արտաքին հղումներ
*г. Алушта, улица Горького 

Կատեգորիա:Ալուշտայի փողոցներ
Միխայիլ Պապավա

**Միխայիլ Պապավա** (, ), խորհրդային սցենարիստ, լրագրող, քննադատ։ Առաջին աստիճանի Ստալինյան մրցանակի  դափնեկիր (1950)։

## Կենսագրություն
Միխայիլ Պապավան ծնվել է 1906 թվականի հոկտեմբերի 6-ին Խարկով քաղաքում։ 1931 թվականին ավարտել է Մոսկվայի պետական համալսարանի պատմափիլիսոփայության ֆակուլտետը, 1938 թվականին՝ Մոսկվայի Գերասիմովի անվան կինեմատոգրաֆիայի համառուսական պետական ինստիտուտի սցենարիստական ֆակուլտետը։ Տպագրվել է 1930 թվականից։ Կինոյում է 1938 թվականից։ Որպես խմբագիր աշխատել է նաև Կինեմատոգրաֆիայի կոմիտեում և  Մոսֆիլմ կինոստուդիայում։

Միխայիլ Պապավան մահացել է 1975 թվականի հունվարի 27-ին։ Թաղված է Մոսկվայում, Դոնսկոյ գերեզմանատանը։

## Ֆիլմագրություն
* 1938` Կատվի տունը (մուլտֆիլմ)
* 1944` Հարազատ դաշտեր
* 1949` Ակադեմիկոս Իվան Պավլովը
* 1950` Մոսկվայից հեռու
* 1950` Դեղին արագիլը (մուլտֆիլմ, Բ. Բրոդսկու հետ)
* 1952` Կաշտանկա (մուլտֆիլմ, Բ. Ա. Բրոդսկիմ)
* 1953` Ալբանիայի Մեծ ռազմիկ Սկանդերբեգը
* 1957` Բարձրություն. ոչ իր տեղում 
* 1962` Իվանի մանկությունը (Վ. Բոգոմոլովի հետ)
* 1965` Մի մոլորակում (Սավա Դանգուլովի հետ)
* 1969` Ես նրա հարսնացուն եմ (Ալեքսանդր Չակովսկու հետ)
* 1972` Կյանքը փորձում է մեզ (Վ. Բաբալինի հետ)
* 1979` Գործընթաց (Մ. Կանևսկու հետ)

## Պարգևներ և մրցանակներ
* Առաջին աստիճանի Ստալինյան մրցանակ (1950) - «Ակադեմիկոս Իվան Պավլովը» ֆիլմի սցենարի համար (1949)
* Պատվո շքանշան (1956 թվականի նոյեմբերի 22)
* ևս երկու շքանշան
* մեդալներ

## Աղբյուրներ
# Кинословарь в 2-х томах, М., «Советская энциклопедия», 1966—1970
# Кино: Энциклопедический словарь, М., «Советская энциклопедия», 1987 — 100 000 экз.

## Ծանոթագրություններ

## Արտաքին հղումներ
* Папава Михаил Григорьевич на сайте animator.ru

Կատեգորիա:Ռուս լրագրողներ
Կատեգորիա:Խորհրդային լրագրողներ
Կատեգորիա:Նոր Դոնսկի գերեզմանատանը թաղվածներ
Կատեգորիա:Խորհրդային սցենարիստներ
Կատեգորիա:ԽՍՀՄ կինեմատոգրաֆիստների միության անդամներ
Կատեգորիա:ՎԳԻԿ-ի շրջանավարտներ
Աբդուլահ Ալ-Հաֆիթ

**Աբդուլահ Ալ-Հաֆիթ** (, ), սաուդացի ֆուտբոլիստ, «Ալ-Խիլյալ» ակումբի պաշտպան։

## Ակումբային կարիերա
Աբդուլահ Ալ-Հաֆիթն իր ֆուտբոլային կարիերան սկսել է «Ալ-Իթթիֆակ» ակումբում։ 2011 թվականի սեպտեմբերի 20-ին նա իր դեբյուտն է նշել Սաուդիայի Պրո-լիգայում՝ փոխարինման դուրս գալով «Ալ-Իթթիհադի» դեմ տնային հանդիպման վերջում։ Նույն տարվա վերջում նա տեղափոխվել է պորտուգալական պրեմիերայի «Ունիան Լեյրիա» ակումբ։ 2012 թվականի փետրվարի 24-ին Աբդուլահ ալ-Հաֆիթն իր առաջին հանդիպումն է անցկացրել պորտուգալական պրեմիերայում՝ «Մարիտիմու» ակումբի դեմ խաղում հանդես գալով մեկնարկային կազմում։ 2012/2013 խաղաշրջանում եղել է «Պասուշ դե Ֆերեիրա» ակումբի կազմում, սակայն այս թիմի կազմում չի մասնակցել որևէ պաշտոնական խաղի։

2013 թվականի ամռանը Աբդուլահ ալ-Հաֆիթը վերադարձել է Սաուդյան Արաբիա՝ պայմանագիր ստորագրելով «Ալ-Խիլյալ» ակումբի հետ։ 2015/2016 թվականի խաղաշրջանի երկրորդ կեսին նա վարձավճարով տեղափոխվել է «Խադջեր» ակումբ։

## Ձեռքբերումներ
«**[[Ալ-Հիլյալ (ֆուտբոլային ակումբ, Էր-Րիյադ)|Ալ-Հիլյալ]]**»
* Սաուդյան Արաբիայի չեմպիոն (**1**). 2016/17
* Սաուդյան Արաբիայի արքայի ֆուտբոլի գավաթակիր (**1**). 2015; 2017
* Սաուդյան Արաբիայի ֆուտբոլի սուպեր գավաթակիր (**1**). 2015

## Ծանոթագրություններ

## Արտաքին հղումներ
* Պրոֆիլը ksa-team.com կայքում
* 
* 
* Պրոֆիլը slstat.com կայքում

Կատեգորիա:Պասուշ դե Ֆերեյրայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Վաղինակ Հովակիմյան

**Վաղինակ Ոսկանի Հովակիմյան** (), հայ լրագրող և գրող։

## Կենսագրություն և գործունեություն
Վաղինակ Ոսկանի Հովակիմյանը ծնվել է 1925 թվականին Բիստ գյուղում։ Եղել է Նախիջևանի ռադիոհաղորդումների խմբագիր։ Մամուլում հրատարակել է մի շարք պատմվածքներ և այլ գրական գործեր։ Առանձին գրքերով հրատարակել է պատմվածքների ժողովածու և «Արյունոտ ամառ» պատմավեպը։

## Ծանոթագրություններ

Կատեգորիա:Հայ լրագրողներ
Կատեգորիա:Հայ գրողներ
Տյումեն

**Տյումեն**, քաղաք, ՌԴ-ի Տյումենի մարզի վարչական կենտրոնը։ Նավահանգիստ Տուրա գետի (Տոբոլի վտակ) ափին։ Երկաթուղային հանգույց։ Մեքենաշինության (նավաշինության և այլն), փայտամշակման, տեքստիլ արդյունաբերության կենտրոն։

## Ստուգաբանություն
Տյումեն Սիբիրում ռուսների հիմնած առաջին քաղաքն է։ Հիմնադրվել է 1586 թվականին Չինգի-Տուրա («Չինգիզի քաղաք») թաթարական քաղաքի տեղում։ Ռուսները Տյումեն անունը փոխառել են այն տարածաշրջանից, որում հայտնի էր թաթարական Տյումեն թագավորությունը։ Դրա անվանման հիմքում են մոնղոլ և թուրք тюмян, тюмэн բառերը, որ նշանակում են «տասը հազար», տասը հազար մարդ միավորող զորամիավորում։ Այդպես էին կոչվում նաև այդ տարածքը և դրա վրա բնակվող ցեղը։ Այսպիսով`զորամիավորման, տարածքի և դրա բնակիչների անունը դարձավ նաև ռուսական Տյումեն քաղաքի անունը։

## Քույր քաղաքներ

## Կլիմա
### Ժամային գոտի
Տյումենը գտնվում է MSC + 2 ժամային գոտում (Եկատերինբուրգի ժամանակ)։ UTC- ի նկատմամբ կիրառելի ժամանակի հաշվարկը +5: 00  աստղագիտական կեսօրը սկսվում է ժամը 12։ 38-ին:Քաղաքի ընդհանուր բնութագրերի համաձայն, կլիման չափավոր մայրցամաքային է։ Տեղումները ցածր են, միջինում տարեկան 480 մմ, հիմնականում ամռանը։  Հունվար ամսվա միջին ջերմաստիճանը -15&nbsp;°C է, մինչ այսօր գրանցված ամենացածր ջերմաստիճանը 1958 թ. Դեկտեմբերի 26-ին էր`- 49.2&nbsp;°C,: Ձմռանը տեղումների քանակը մինչեւ 130 է։ Ձմեռը չափավոր է։ Ձմռան առաջին կեսը համեմետաբար մեղմ է երկրորդ կեսից, հաճախակի տաքացումներով։ Հունվարից փետրվար պահպանվում է ցուրտ եղանակը, հնարավոր են նաև խիստ սառնամանիքներ։ Փետրվարը ամենածանր ձմեռային ամիսն է։  Մարտը ցուրտ է, գարնան եղանակային փոփոխություն նկատվում է ապրիլի առաջին օրերին։ Լինում են ուժեղ շոգեր՝ առանց անձրևների, կամ միայն անձրևոտ օրեր և թեթև քամիներ։ Ամառը ուղեկցվում է փոփոխական եղանակներով՝ շոգ օրերին հաջորդում են զով եղանակները։ Հուլիսի  ջերմաստիճանը +18,8&nbsp;°C է, ամռանը առավելագույնը `+ 37,5 ° C: Աշունը նույնպես տաք է։

## Բնակչություն
Համաձայն 2018 թ. Համառուսական մարդահամարի բնակչության թիվը 1111 է։ Ռուսաստանի Դաշնության քաղաքներից 70-րդն էր։ Սիբիրում `4-րդ, Ուրալը` 3-րդ տեղը։

2019 թ. Հունվարի 1-ին տվյալներով  բնակչության թիվը ավելացել է 791,236 հազարի։

## Ծանոթագրություններ

Կատեգորիա:1586 թվականին հիմնադրված բնակավայրեր
Պետրա Նեմցովա

**Պետրա Նեմցովա** (, ), չեխ մոդել։

## Կենսագրություն
Պետրա Նեմցովան ծնվել է 1979 թվականի հունիսի 24-ին Չեխոսլովակիայի Կարվինա քաղաքում։

Մոդել դարձել է 16 տարեկան հասակում «Talent Search» մրցույթում հաղթելուց հետո, որն անցկացվել է Չեխական մոդելային գործակալության կողմից։

1996 թվականին Պետրան հաղթել է ազգային փուլի «Elite Model Look» մրցույթում։ Դպրոցն ավարտելուց հետո տեղափոխվել է Պրահա, իսկ քիչ ժամանակ անց մեկնել է Փարիզ։

2004 թվականի դեկտեմբերին Պետրա Նեմցովան իր ընկերոջ՝ անգլիացի լուսանկարիչ Սիմոն Աթլիի հետ հանգստանում էր Khao Lak resort-ում (Փխուկետ, Թաիլանդ), երբ տեղի ունեցավ հզոր ցունամի՝ տանելով իր հետ 280 000 մարդու կյանք։ Սիմոն Աթլին մահացել է, նրա դին ճանաչվել է 2005 թվականի մարտի 3-ին, իսկ Պետրան փրկվել է՝ մնալով պալմայի կատարին ավելի քան ութ ժամ, մինչ նրա գտել են փրկարարները։ Պետրան անցկացրել է ավելի քան երեք շաբաթ թայլանդական հոսպիտալում և մեկ ամսից ավելի՝ Չեխիայի հոսպիտալում։ Հետագայում Պետրան հայտնվել է CNN հեռուստաալիքով Լարի Քինգի «Larry King Live» շոուում։

2005 թվականին Պետրա Նեմցովան հիմնադրել է «The Happy Hearts Fund» ֆոնդը, որի նպատակը է առողջապահության, դոնորության և որբերին օգնելու ուղղությամբ օգնել այն մարդկանց, որոնք ողջ են մնացել 2004 թվականի դեկտեմբերի 26-ի ցունամիից հետո Հարավարևելյան Ասիայում։

Glamour ամսագիրը 2005 թվականին Նեմցովային շնորհել է «Survivor Award» մրցանակ։ Պետրայի վերադարձը մոդելային բիզնես նշվել է 2006 թվականի Sports Illustrated swimsuit issue ամսագրի շապիկին հայտնվելով։ Նաև Պետրան հայտնվել է բրիտանական FHM օրացույցի շապիկին որպես Միսս Մայիս և մասնակցել TLC’s A Model Life հեռուստաշոուին։

2005 թվականի դեկտեմբերին հրապարակվել է Պետրա Նեմցովայի ինքնակենսագրությունը՝ «Love Always, Petra», որը նա գրել է 27 տարեկանում։ 2006 թվականին հանդիպել է բրիտանացի երաժիշտ Ջեյմս Բլանտի հետ։

Պետրան ունի կրտսեր քույր՝ Օլգան։

## Կարիերա
thumb|Պետրա Նեցովա
Փարիզում նկարահանվել է Max Factor, Benetton, Schwarzkopf, Pantene, Clarins, Lancaster & La Perla ընկերությունների ապրանքանիշերի գովազդներում, մասնակցել է Valentino և Armani ցուցադրություններին։ 2001 թվականին առաջին անգամ հայտնվել է Sports Illustrated ամսագրի շապիկին։ Պետրան հայտնվել է այնպիսի հեղինակավոր ամսագրերի շապիկներին, ինչպիսիք են՝ «Flare», «Cosmopolitan», «Marie Claire», «Harper's Bazaar», «Glamour» և «Shape»:

Նեմցովան նաև եղել է Victoria's Secret-ի կատալոգի մոդելներից։

## Ծանոթագրություններ

## Արտաքին հղումներ
* Բարեգործական ֆոնդի կայքը
* Պետրա Նեմցովայի էջը Fashion Model Directory-ում
* 

Կատեգորիա:Չեխ մոդելներ
Կատեգորիա:Չեխ կին գրողներ
Կատեգորիա:21-րդ դարի կին գրողներ
Լատվիական երկաթուղու պատմության թանգարան

**Լատվիական երկաթուղու պատմության թանգարան**  (), թանգարան Լատվիայում, որը համարվում է  «*Latvijas dzelzceļš*» (Լատվիական երկաթուղիներ) ընկերության ստորաբաժանում։

## Թանգարանի Ելգավայի մասնաճյուղ
Ելգավայի բաժանմունքի պատմությունը սկսվում է 1982 թվականի դեկտեմբերի 24-ին, երբ Ելգավայի երկաթուղայինների ակումբի շենքում բացվեց Ելգավայի երկաթուղու բաժանմունքի մարտական և աշխատանքային փառքի թանգարանը։ 1991 թվականին երկաթուղու թանգարանը սեփականության իրավունքով ստացավ երկաթուղային կայարանի մոտակայքում 1903 թվականին կառուցված երկաթուղայինների տունը։ Թանգարանի ցուցադրություններում կան լուսաազդանշաններ, կցորդիչներ, երկաթուղային սայլակներ, լոկոմոտիվների անվազույգեր, ջրմուղ աշտարակ, գծանցի սարքավորումներ, սլաքավարի տնակ։

## Թանգարանի Ռիգայի մասնաճյուղ
Ռիգայի մասնաճյուղը տեղակայված է 19-րդ դարի լոկոմոտիվների վերանորոգման արհեստանոցում, որը գտնվում է Արևմտյան Դվինայի ձախ ափին՝ Ազգային գրադարանի նոր շենքից ոչ հեռու։ Թանգարանի ցուցադրություններում առկա են համազգեստի նմուշներ, երկաթուղային սարքավորումներ, տոմսեր, գնացքների չվացուցակներ, գործող երկաթուղային կայարանի մոդելը։

Շինությունների հիմնական տարածքից դուրս ցուցադրվում են Լատվիայում գործող շարժակազմերը՝  
* Շոգեքարշ ТЭ-036
* Մագիստրալային շոգեքարշ ТЭ3-7593
* Մագիստրալային շոգեքարշ ТЭП60-1206
* Մանևրային շոգեքարշ ТЭМ2-1000 (իսկական համարը 1130)
* Մանևրային շոգեքարշ ТГМ3Б-2804
* Մանևրային շոգեքարշ ТГМ1-532
* Մանևրային շոգեքարշ ТГК2-5999
* Մոտորաքարշ М2К15-885
* Կոնտակտա-մարտկոցային էլեկտրոքարշ ВЛ26-005
* Էլեկտրագնացի սեկցիա ЭР2-397
* Ուղևորատար զրահապատ վագոն սրահ   
* Նեղուղի երկաթուղային վագոններ    
* Ձյունամաքրիչ
* Երկաթուղային սայլակ

## Պատկերասրահ

Chemin de fer Riga.jpg
Dzelzceļa muzejs - panoramio.jpg
Latvian Railway History Museum - Steam locomotive.jpg
TEP60-1206 celek.jpg
VL26-005 6.JPG
Petardes signáli.JPG
TEP60-1206 štítek.jpg
Štítek Vorošilovgrad 1952 L.JPG
VL26-005 0.JPG


## Ծանոթագրություններ

## Արտաքին հղումներ
*Պաշտոնական կայք

Կատեգորիա:1994 հիմնադրումներ Լատվիայում
Կատեգորիա:1994 հիմնադրված թանգարաններ
Կատեգորիա:Երկաթուղային թանգարաններ
Կատեգորիա:Ռիգայի թանգարաններ
Տրոշելի խխունջ

**Տրոշելի խխունջ** (), բիթիդների ընտանիքին պատկանող փափկամարմին կենդանի։ Գրանցված է Հայաստանի Կարմիր գրքում։

## Նկարագրություն
8,5 մմ բարձրությամբ դեղնաեղջրագույն կրային կափարիչով խեցին բավականին լայն և բարձր կոնաձև է։

## Տարածվածություն
Տարածված է Եվրոպայում, Արևմտյան Սիբիրում, Ղազախստանում, Կովկասում և Հայաստանում (Գեղարքունիքի մարզում, Մասրիկ գետ՝ Սևանա լիճ թափվելու հատվածում)։

## Էկոլոգիա
Բնակվում են գետերի արագահոս ափամերձ շրջաններում։ Նստում են բույսերի ստորջրյա մասերի վրա։ Կենսաբանական առանձնահատկություններ հայտնի չեն։

## Պահպանություն
Սառցային շրջանի ռելիկտ տեսակ է, որը բնության պահպանության միջազգային միության Կարմիր ցուցակի չափորոշիչներով գնահատվում է որպես կրիտիկական վիճակում գտնվող տեսակ։ Թվաքանակի փոփոխություններ հայտնի չեն։

Տեսակին սպառնացող վտանգներից է Մասրիկ գետի հիդրոլոգիական ռեժիմի խախտումը և ջրի աղտոտումը։

Պահպանվում է «Սևան» ազգային պարկում։

## Ծանոթագրություններ

Կատեգորիա:Բիթիդներ
Կատեգորիա:Խխունջներ
Կատեգորիա:Կրիտիկական վիճակում գտնվող տեսակներ
Կատեգորիա:ՀՀ Կարմիր գրքում գրանցված կենդանիներ
Կատեգորիա:Սկավառակոտանիներ
Դավիթ Քալանթար

**Դավիթ Քալանթար** (), հայ մանկավարժ, հոգեբան, գրող։

## Կենսագրություն և գործունեություն
Դավիթ Քալանթարը ծնվել է 1847 թվականին Ագուլիսում։ Ավարտել է Վիեննայի և Լայպցիգի համալսարանները՝ ձեռք բերելով հոգեբան-բնախոսի ու մանկավարժի մասնագիտությունները։

1870-80-ական թվականներին Թիֆլիսի Գևորգյան ճեմարանում դասավանդել է հոգեբանություն և այդտեղ մեծ աշխատանքներ է ծավալել գիտական մանկավարժության տարածման գործում։ Այստեղ ուսուցիչների համար հիմնել է մանկավարժական դասընթացներ։

1888-90 թվականներին եղել է Տրապիզոնի Ազգային վարժարանի տեսուչ։ Կոստանդնուպոլսի մոտ գտնվող Բուրսա քաղաքում իր կնոջ՝ Թագուհի Մանիսալյանի հետ հիմնել է վեցդասյա սեփական դպրոց, որը գործել է մինչև 1910 թվական։ «Բյուզանդիոն» պարբերականում հրատարակել է մի շարք հոդվածներ մանկավարժության, հոգեբանության և այլ հարցերի մասին։ 1915 թվականին դեպքերի ժամանակ ձերբակալվել է իր ընտանիքի հետ։ Եռամսյա բանտարկությունից հետո ազատվում է միայն տիկին Քալանթարը, իսկ ինքը և միակ դուստրը՝ Վարդուհին դատապարտվում են ցմահ բանտարկության։ Երեք տարի Պոլսի բանտում անցկացնելուց հետո օտարազգի քաղաքական գործիչների օժանդակությամբ ազատվում է կալանավայրից 1918 թվականին և նույն տարվա օգոստոսին էլ մահանում է։

Թուրքական ոստիկանության խուզարկումներից փրկված Դավիթ Քալանթարի գրավոր ժառանգության մեջ կան բազմաթիվ գիտամանկավարժական հոդվածներ, մանկական երգարան, մանկավարժական վեպ և այլ գործեր։

## Ծանոթագրություններ

Կատեգորիա:Հայ մանկավարժներ
Կատեգորիա:Հայ տղամարդ գրողներ
Կատեգորիա:Հայ հոգեբաններ
Կառլսպլաց (մետրոյի կայարան)

**Կառլսպլաց** (գերմ.՝ *Karlsplatz Stadtbahn Station*), Ավստրիայի մայրաքաղաք Վիեննայի մետրոյի կայարաններից մեկը, որը նախկինում եղել է երկաթուղային կայարան՝  *Wiener_Stadtbahn*: Կառսպլացի վերգետնյա շինությունները ճարտարապետական  *Jugendstil* ոճի հանրահայտ նմուշօրինակներ են և ընդգրկված են *Vienna Secession* կոչվող հուշարձանախմբի մեջ, քանզի պարունակում են *Jugendstil* ոճային շարժման բազմաթիվ ուշագրավ տարրեր։ Դրանք նախագծվել են Վիեննայի տրանսպորտային հանձնաժողովի խորհրդական Օտտո Վագների ու *Յոզեֆ Մարիա Օլբրիխ*ի  կողմից և, ի տարբերություն համանման այլ կայարանների, պատրաստված են պողպատե հսկա շրջանակներից և մարմարե արտաքին սյուներից։ Կայարանային շենքերի այդ կառուցվածքում Օտտո Վագները հասել է իր գլխավոր նպատակին՝ արարելով ճարտարապետական երկու արդիական առանցք մի քաղաքում, որը դարձել էր իր ժամանակների ամենանորաձև քաղաքներից մեկը (ի դեպ, կայարանային այդ շենքերը շարունակում են պահպանել նորաձև քաղաքի ամենանորաձև ճարտարապետական հուշարձանների իրենց համարումն ու համբավը)։

Ճարտարապետության քննադատ և բանաստեղծ *Ֆրիդրիխ Ախլայտներ*ը այսպես է մեկնաբանել *Stadtbahn*-ի շինությունները. "...Կայարանային այդ երկու կառույցներում Վագները հասել է իր դիալեկտիկայի բարձրակետին՝ պլանավորելով *Stadtbahn*-ը գործնականի և բանաստեղծականի միջև, կառուցվածքայինի և զարդարունության միջև, այնպես, որ դրանց մեջ խստագույն ռացիոնալիզմը մրցակցում է  զարդարունության վերին աստիճանի հետ":

Կայարանը բացվել է 1899 թվականին, որպես *Akademiestraße*: 1981 թվականին, երբ *Stadtbahn* երկաթուղին վերափոխվեց մետրոյի գծի, նախատեսված էր կայարանի հին շենքը վերացնել, սակայն հասարակության բողոքի հզոր ձայնը արգելեց գնալու այդ քայլին։ Երկու շինությունները քանդվեցին և մետրոյի շինարարության ավարտից հետո, նորացված՝ վերակառուցվեցին իրենց նախկին տեղից երկու մետր վերևում։ Կառույցներից մեկը ներկայումս ծառայում է որպես Վիեննայի թանգարանի ցուցադրանքի տարածք՝ ետնամասում ունենալով ելք դեպի մետրոյի կայարան, իսկ մյուս շենքը վերածվել է վիեննական սրճարանի։

## Ծանոթագրություններ

## Արտաքին հղումներ
* Կայքէջը՝ անգլերեն

Կատեգորիա:Վիեննայի շենքեր և կառույցներ
Էսքի Դյուրբե

**Էսքի Դյուրբե** (, բառացի՝ «հին դամբարան»),   ճարտարապետական հուշարձան,  Բախչիսարայի ամենահին դամբարանն է։ Ըստ որոշ տվյալների կառուցվել է 14-րդ դարում, ավելի շուտ քան Խանի պալատը։ Գտնվում է Չուրուք Սու գետի ձախ ափին, Խանի պալատից 180 մ դեպի հարավ-արևելք, Զոյա Կոսմոդեմյանսկայայի փողոցում։

## Պատմություն
մինի|290px|Էսքի Դյուրբե, փորագրանկարը<br>Օ․ Ռաֆֆեի (1838)
Էսքի Դյուրբեն ճարտարապետական և պատմական նշանակության հուշարձան է, կառուցվել է Ոսկե Հորդայի ժամանակ։ Դամբարանը վատ է ուսումնասիրված, և անհայտ է, թե ով է այնտեղ թաղված։

Բախչիսարայի պատմամշակութային  և հնագիտական թանգարան-արգելոցի գիտական գծով գլխավոր տնօրեն Էմիլ Սեյդալիևը գտնում է, որ

Էսքի Դյուրբեն առաջ շրջապատված է եղել գերեզմանատնով։ 19-րդ դարի նկարներում և 20-րդ դարի լուսանկարներում գերեզմանաքարերը երևում են։ 1927 թվականին Էսքի Դյուրբեում վերականգնման աշխատանքներ են տարվել։ Վերականգնվել են գմբեթը, թյուրբեի և բակի կորսված մասերը։ Երկաթե դռներն են դրվել։ 1965 թվականին դամբարանը վերականգնվել է ևս մեկ անգամ, ցեմենտով պատվել է տանիքը, որը 1990-ական թվականների կեսին ծածկվել է թիթեղով։ 2013 թվականին Էմիլ Սեյդալիևի ղեկավարությամբ կատարվել են ուսումնասիրություններ և հուշարձանը թվագրվել է մոտավորապես 17-րդ դարով։

Ըստ արևելագետ ակադեմիկոս Հովսեփ Օրբելիի Էսքի Դյուրբեի ճարտարապետական ոճը վերցրել են հայկական ճարտարապետությունից, իսկ հետո խանի պալատի ճարտարապետությունը ազդվել է այս դամբարանից։

## Գրականություն
*  
*  
*  
*  

## Ծանոթագրություններ

Կատեգորիա:Դամբարաններ
Կատեգորիա:Ղրիմի ճարտարապետություն
Աննա ֆոն Միլդենբուրգ

**Աննա ֆոն Միլդենբուրգ** (, ի ծնե՝ *Աննա Բելլշան ֆոն Միլդենբուրգ*՝ , ավստրիացի գրող Հերման Բարի հետ ամուսնությունից հետո՝ *Աննա Բար-Միլդենբուրգ*՝ , ), ավստրիացի օպերային երգչուհի, դրամատիկական սոպրանո։

Սովորել է Վիեննայի կոնսերվատորիայում Ռոզա Պապիրի և Յոհանես Ռեսսի մոտ, հետո մասնավոր պարապել է Կոզիմա Վագների և Գուստավ Մալերի մոտ՝ գտնվելով նրանց նշանակալի հովանավորության տակ։ Առաջին անգամ բեմելը կայացել է 1895 թվականին Համբուրգի օպերայում՝ Վագների «Նիբելունգի մատանին» բեմադրության մեջ (Մալերի բեմադրությամբ) Բրունհիլդայի դերով, իսկ 1897 թվականին Բայրոյթի փառատոնի ժամանակ «Պարսիֆալ» օպերայում կատարել է Կունդրիի դերը։ 1898 թվականին հանդես է եկել Վիեննայի պալատական օպերայի բեմում, որի տնօրենը 1897—1907 թվականներին եղել է Մալերը, և ունեցել է բացառիկ հաջողություն։ Վիեննական թատերախմբի մենակատարուհի Միլդենբուրգը եղել է մինչև 1917 թվականը, նրա ամենահաջողված դերերգը համարվել է Իզոլդայի դերը «Տրիստան և Իզոլդա» օպերայում։

1920-ական թվականներին Բար-Միլդենբուրգը սկսել է ավելի հազվադեպ ելույթ ունենալ, ժամանակ առ ժամանակ հանդես է եկել Զալցբուրգի փառատոնի ժամանակ։ Այդ շրջանում նա դասավանդել է Մյունխենում, որտեղ նրա մոտ ուսանել է Լաուրից Մելխիորը։

Աննա ֆոն Միլդենբուրգը 19-20-րդ դարերում համարվել է վագներյան երգացանկ ունեցող խոշորագույն երգչուհիներից մեկը։ Բախտի քմահաճույքով նրանից պահպանված միակ ձայնագրությունը այդ երգացանկից չէ. դա Կարլ Մարիա ֆոն Վեբերի «Օբերոն» օպերայի «Ozean, du Ungeheuer!» մեներգի 1904 թվականին ձայնագրված ռեչիտատիվն է։

1909 թվականին ամուսնացել է ավստրիացի գրող Հերման Բարի հետ։

## Ծանոթագրություններ

## Գրականություն
* Stefan, Paul. Anna Bahr-Mildenburg. — Wien: Wila Wiener Literarische Anstalt, 1922 (Die Wiedergabe. — 1. Reihe. — Band 6).
* 

Կատեգորիա:19-րդ դարի օպերային երգչուհիներ
Կատեգորիա:20-րդ դարի օպերային երգչուհիներ
Կատեգորիա:Ավստրիացի դասական երաժիշտներ
Կատեգորիա:Ավստրիացի երգիչներ
Կատեգորիա:Ավստրիացի կին գրողներ
Կատեգորիա:Ավստրիացի սոպրանոներ
Կատեգորիա:Ավստրիացի օպերային երգիչներ
Դիմերկապրոլ

**Դիմերկապրոլ,** դեղամիջոց, հայտնի է նաև Բրիտանական հակալյուիզիտ, արսենի, սնդիկի, ոսկու և կապարի հակաթույն ։ Պակաս արդյունավետությամբ օգտագործվում է նաև ծարիրով, թալիումով և բիսմուտով թունավորումների դեպքում ։ Կիրառվում է միջմկանային ներարկումների միջոցով։

## Կողմնակի երևույթներ
Սովորաբար որպես կողմնակի երևույթներ դիտվում է արյան ճնշման բարձրացում, ցավ ներարկման հատվածում, փսխում և տենդ ։ Խորհուրդ չի տրվում օգտագործել գետնանույշի նկատմամբ ալերգիա ունեցող մարդկանց։ Կասկածներ կան հղիության ընթացքում պտղի վրա ունեցած բացասական ազդեցության վերաբերյալ։ Դիմերկապրոլի հակատոքսիկ ազդեցությունը պայմանավորված է նրա՝ ծանր մետաղներին կապելու հատկության հետ։

Դիմերկապրոլը առաջին անգամ սինթեզվել է Երկրորդ Համաշխարհային պատերազմի ընթացքում։ Առողջապահության համաշխարհային  կազմակերպությունը այն ներառել է առաջին անհրաժեշտության դեղամիջոցների ցանկում ։ ԱՄՆ-ում այս դեղամիջոցով բուժման կուրսը արժե 200 ամերիկյան դոլար։

## Բժշկական կիրառություն
Դիմերկապրոլը կիրառվում է կապարով և արսենով թունավորումների դեպքում ։ Այն նաև քիմիական զենք Լյուիզիտի հակաթույնն է։ Դիմերկապրոլը ունի արտահայտված կողմնակի երևույթներ և այդ պատճառով գիտնականները զբաղված են պակաս թունավոր անալոգի ստեղծման աշխատանքներով։

Վիլսոնի հիվանդությունը գենետիկ խանգարում է, որի ժամանակ պղինձը կուտակվում է լյարդում՝ առաջացնելով էնդոգեն թունավորում։ Դիմերկապրոլը պղնձի հետ առաջացնում է խելատային կոմպլեքսներ և այդ պատճառով կիարռվում է Վիլսոնի հիվանդության բուժման համար։

## Ազդեցության մեխանիզմ

Արսենը և  ծանր մետաղները միանում են բազմաթիվ ֆերմենտների թիոլային խմբերի հետ՝ առաջացնելով խելատային կոմպլեքսներ։ Վերջիններիս պատճառով այդ ֆերմենտները կորցնում են իրենց կենսաբանական ակտիվությունը՝ բերելով նյութափոխանակության տարաբնույթ խանգարումների։ Դիմերկապրոլը ծանր մետաղների հետ խելատային կոմպլեքսներ է առաջացնում, իսկ վերջիններս հյուսվածքներից արյան միջոցով անցնում է մեզի մեջ և դուրս գալիս օրգանիզմից։

Դիմերկապրոլը բավականին տոքսիկ դեղամիջոց է և կարող է բերել արսենի՝ որոշ օրգաններում կոտակումների։ Ունի լուրջ կողմնակի երևույթներ, ընդհուպ մինչև նեֆրիտներ և հիպերտենզիա։ 
Դիմերկապրոլը առաջացնում է կայուն խելատային կոմպլեքսներ սնդիկի, ծարիրի, բիսմութի, կադմիումի, քրոմի, կոբալտի, ոսկու և նիկելի հետ և այդ պատճառով օգտագործվում է այս մետաղներով թունավորումների դեպքում։

## Պատմություն
Այն առաջին անգամ սինթեզվել է Երկրորդ համաշխարհային պատերազմի ընթացքում՝ Օքսֆորդի կենսաքիմիկոսների կողմից և նախատեսված էր որպես Լյուիզիտ քիմիական զենքի հակաթույն ։

## Տես նաև
* Պենիցիլամին
* Ծանր մետաղներով թունավորումներ

## Ծանոթագրություններ

Կատեգորիա:Հակաթույներ
Ուձիտավարա

, Ճապոնիայի Կիոտո պրեֆեկտուրայի Ցուձուկի գավառում գտնվող ավան։ Ավանի մակերեսը կազմում է 58,16 կմ², բնակչությունը՝ 9 074 մարդ (2017 թվականի հոկտեմբերի 1-ի տվյալների համաձայն), բնակչության խտությունը՝ 156,02 մարդ/կմ²։

## Աշխարհագրական դիրք
մինի|Ուձիտավարայի համայնքապետարան
Ավանը տեղակայված է Հոնսյու կղզու Կինկի տարածաշրջանի Կիոտո պրեֆեկտուրայում։ Այս ավանի հետ սահմանակցում են Ուձի, Ձյոյո, Օցու, Կոկա քաղաքները և Կումիյամա, Իդե, Վաձուկա ավանները։

## Բնակչություն
Ավանի բնակչությունը կազմում է 9 074 մարդ (2017 թվականի հոկտեմբերի 1-ի տվյալների համաձայն), իսկ խտությունը՝ 156,02 մարդ/կմ²։ Բնակչության թվաքանակի փոփոխությունը՝ 1970-2015 թվականներին.

## Սիմվոլիկա
Քաղաքը խորհրդանշող ծառ է համարվում թեյի թուփը, ծաղիկ՝ *[[Camellia sasanqua]]*-ն, թռչուն՝ *[[Zosterops japonicus]]*-ը։

## Ծանոթագրություններ

## Արտաքին հղումներ
* * Ուձիտավարա ավանի պաշտոնական կայք

Կատեգորիա:Ճապոնիայի քաղաքներ
Կումիյամա

, Ճապոնիայի Կիոտո պրեֆեկտուրայի Կուսե գավառում գտնվող ավան։ Ավանի մակերեսը կազմում է 13,86 կմ², բնակչությունը՝ 15 589 մարդ (2017 թվականի հոկտեմբերի 1-ի տվյալների համաձայն), բնակչության խտությունը՝ 1124,75 մարդ/կմ²։

## Աշխարհագրական դիրք
Ավանը տեղակայված է Հոնսյու կղզու Կինկի տարածաշրջանի Կիոտո պրեֆեկտուրայում։ Այս ավանի հետ սահմանակցում են Կիոտո, Ուձի, Ձյոյո, Յավատա քաղաքները և Ուձիտավարա ավանը։

## Բնակչություն
Ավանի բնակչությունը կազմում է 15 589 մարդ (2017 թվականի հոկտեմբերի 1-ի տվյալների համաձայն), իսկ խտությունը՝ 1124,75 մարդ/կմ²։ Բնակչության թվաքանակի փոփոխությունը՝ 1970-2015 թվականներին.

## Սիմվոլիկա
Կումիյամա ավանը խորհրդանշող ծառ է համարվում *[[Camellia sasanqua]]*-ն, ծաղիկ՝ *[[Rhododendron indicum]]*-ը։

## Ծանոթագրություններ

## Արտաքին հղումներ
* * Կումիյամա ավանի պաշտոնական վեբկայք

Կատեգորիա:Ճապոնիայի ավաններ
Սարանչովի փողոց (Ալուշտա)

**Սարանչովի փողոց** (), փողոց Ղրիմի Ալուշտա քաղաքի կենտրոնում։ Անվանվել է Խորհրդային Միության հերոս Նիկոլայ Գեորգիևիչ Սարանչովի պատվին։ Սկիզբ է առնում թիվ 2 և 4 շենքերի մոտից և ավարտվում Օկտյաբրսկայա փողոցի հետ հատումով։ Երկարությունը 300 մետր է։

## Նկարագրություն
Ալուշտա քաղաքի Սարանչովի փողոցը սկիզբ է առնում թիվ 2 և 4 շենքերի մոտից, թիվ 7 շենքի մոտից թեքվում է աջ, Արտիլերիյսկայա փողոցի հետ հատվելուց հետո շրջադարձ է անում դեպի ձախ, հատում է Բարանովի նրբանցքը և ավարտվում Օկտյաբրսկայա փողոցի հետ հատումով։ Փողոցում կա համարակալված 38 շինություն։ Կարճ փողոց է. երկարությունն ընդամենը 300 մետր է։

Սարանչովի փողոցի փոստային դասիչն է՝ 298515։

Փողոցն անվանվել է հյուսիսարևմտյան ռազմաճակատի հատուկ ավիացիոն բրիգադի 35-րդ արագաթռիչ ռմբակոծիչ գնդի էսկադրիլյայի հրամանատար, Խորհրդային Միության հերոս Նիկոլայ Գեորգիևիչ Սարանչովի (1906-1944) պատվին։ Նա ծնվել է Յալթայում, խաղողագործ է աշխատել «Ալուշտա» խորհրդային տնտեսությունում։ 1926 թվականից ծառայել է Կարմիր բանակում։ 1940 թվականի հունվարի 19-ին ԽՍՀՄ Գերագույն խորհրդի նախագահության հրամանագրով Ֆինլանդիայի սպիտակ գվարդիայի դեմ պայքարի ճակատում հրամանատարության մարտական առաջադրանքները օրինակելի կատարելու և միաժամանակ ցուցաբերած քաջության ու հերոսություն համար կապիտան Նիկոլայ Գեորգիևիչ Սարանչովին շնորհվել է Խորհրդային Միության հերոսի կոչում։ Փոխգնդապետ Սարանչովը զոոհվել է 1944 թվականին՝ Լա-5 ինքնաթիռի փորձնական թռիչքի ժամանակ։

## Ծանոթագրություններ

## Աղբյուրներ
*Улица Саранчёва в Алуште
*Подробная карта Улица Саранчёва, город Алушта со спутника с номерами домов, индекс и маршруты, Яндекс, Гугл карты

## Արտաքին հղումներ
*г. Алушта, улица Саранчёва

## Գրականություն
* Герои Советского Союза: Краткий биографический словарь / Пред. ред. коллегии И. Н. Шкадов. — М.: Воениздат, 1988. — Т. 2 /Любов — Ящук/. — 863 с. — 100 000 экз. — ISBN 5-203-00536-2.
* Звёзды немеркнувшей славы. Симферополь: Таврия, 1984.

Կատեգորիա:Ալուշտայի փողոցներ